Valke-woordvoerder ontken kennis oor gerugte dat Mpumalanga ANC-lid homself kan oorgee
NUUSFLITS NUUSAGENTSKAP 23 November 2 nm
# Die mega vrugteprodusent in Limpopo, ZZ2, sê hulle het hierdie week hul mikpunt bereik en 90-persent van hul kersies geoes. 'n Woordvoerder, Philé van Zyl, het almal bedank wat betrokke was by die hele proses, soos die groei, oes, verpakking en verskaffing van plaaslike en internasionale kliënte. Die kersies sal plaaslik by 17 varsproduktemarkte in al nege provinsies beskikbaar wees, en die nuutste mark is in die Oos-Kaap. Daar is sowat 30 kersieproduksie-eenhede in Suid-Afrika.
# Die Keniaanse Nasionale Kamer van Koophandel en Nywerheid en die Suid-Afrikaanse Kamer van Koophandel en Nywerheid, het 'n sakeforumvergadering in Tshwane aangebied. Die Keniaanse voorsitter, Richard Ngatia, sê die doel is om die belangrike rol te beklemtoon wat die twee kamers speel in die bevordering van handel tussen Kenia en Suid-Afrika. Ngatia waarborg die kamer se ondersteuning aan sy 47-duisend lede met die verkryging van toegang tot inligting oor beskikbare geleenthede in Suid-Afrika. Hy het ook Suid-Afrikaanse beleggers genooi om te belê in sy land se spesiale ekonomiese sones.
# Die wenner van die 2021 Belegger van die Jaar-toekenning, die Kapenaar Darren Francis, het 'n staande toejuiging ontvang vir sy werkskeppings-eiendomstransaksie op die Kaapse Vlakte. Hy het die toekenning by 'n glansryke viering van die SA Eiendomsbeleggers-netwerk in Johannesburg ontvang. Francis het 'n vervalle stuk grond opgeknap en omskep in 'n eiendom waar baie plekke te huur is. Die jaarlikse toekennings het beleggers en korporasies bymekaargebring, maar die uitvoerende hoof, Andrew Walker, sê die toekennings is ook daar om bewusmaking te skep ten opsigte van maatskaplike verantwoordelikheid:
Speel klankgreep: ENG AndrewWalkerOnAward
# En perdewedrenne: Die Oos-Kaapse Parke- en Toerisme-agentskap sê dit is tyd om gereed te maak vir die jaarlikse en tradisionele Berlin November-wedren wat by die Berlin-renbaan in Buffalo City aangebied word. 'n Woordvoerder sê die wedren word erken as een van Suid-Afrika se voorste tradisionele perdewedren-ervarings en is 'n geleentheid wat mense nie moet misloop nie. Dit sluit opwindende perdewedrenne in met sommige van die provinsie se beste jokkies, orkeste, bekendes en 'n modeparade. Die agentskap sê hulle is trots om deel van die geleentheid te wees.